CELEX: 32012R0106
Language: lv
Date: 2012-02-07 00:00:00
Title: Komisijas Īstenošanas regula (ES) Nr. 106/2012 ( 2012. gada 7. februāris ) par atsevišķu preču klasifikāciju kombinētajā nomenklatūrā

9.2.2012   
            
            
               LV
            
            
               Eiropas Savienības Oficiālais Vēstnesis
            
            
               L 36/23
            
         KOMISIJAS ĪSTENOŠANAS REGULA (ES) Nr. 106/2012
   (2012. gada 7. februāris)
   par atsevišķu preču klasifikāciju kombinētajā nomenklatūrā
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu (1) un jo īpaši tās 9. panta 1. punkta a) apakšpunktu,
   tā kā:
   
               (1)
            
            
               Lai nodrošinātu Regulai (EEK) Nr. 2658/87 pievienotās kombinētās nomenklatūras vienādu piemērošanu, ir jāparedz pasākumi attiecībā uz šās regulas pielikumā minēto preču klasifikāciju.
            
         
               (2)
            
            
               Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Lai piemērotu tarifus vai citus pasākumus, kas saistīti ar preču tirdzniecību, šie noteikumi attiecas arī uz jebkuru citu nomenklatūru, kura pilnībā vai daļēji balstās uz to vai pievieno tai kādas papildu apakšnodaļas un ir izveidota ar īpašiem Savienības noteikumiem.
            
         
               (3)
            
            
               Šās regulas pielikuma tabulas 1. ailē aprakstītās preces saskaņā ar minētajiem vispārīgajiem noteikumiem jāklasificē saskaņā ar KN kodu, kas norādīts minētās tabulas 2. ailē, atbilstīgi 3. ailē noteiktajam pamatojumam.
            
         
               (4)
            
            
               Ir lietderīgi paredzēt, ka saistošo izziņu par tarifu, ko attiecībā uz preču klasifikāciju kombinētajā nomenklatūrā izdevušas dalībvalstu muitas iestādes, bet kas neatbilst šās regulas noteikumiem, šās izziņas turētājs var turpināt izmantot trīs mēnešus saskaņā ar 12. panta 6. punktu Padomes 1992. gada 12. oktobra Regulā (EEK) Nr. 2913/92 par Kopienas Muitas kodeksa izveidi (2).
            
         
               (5)
            
            
               Šajā regulā paredzētie pasākumi ir saskaņā ar Muitas kodeksa komitejas atzinumu,
            
         IR PIEŅĒMUSI ŠO REGULU.
   1. pants
   Preces, kas aprakstītas pielikuma tabulas 1. ailē, kombinētajā nomenklatūrā klasificē ar KN kodu, kas norādīts tabulas 2. ailē.
   2. pants
   Saistošo izziņu par tarifu, ko izdevušas dalībvalstu muitas iestādes, bet kas neatbilst šās regulas noteikumiem, saskaņā ar Regulas (EEK) Nr. 2913/92 12. panta 6. punktu var turpināt izmantot trīs mēnešus.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2012. gada 7. februārī
      
         
            Komisijas un tās priekšsēdētāja vārdā –
         
         
            Komisijas loceklis
         
         Algirdas ŠEMETA
      
   
   
      (1)  OV L 256, 7.9.1987., 1. lpp.
   
      (2)  OV L 302, 19.10.1992., 1. lpp.
   
      PIELIKUMS
      
                  Preču apraksts
               
               
                  Klasifikācija
                  (KN kods)
               
               
                  Pamatojums
               
            
                  (1)
               
               
                  (2)
               
               
                  (3)
               
            
                  No metāla izgatavota diskveida ierīce, kuras diametrs ir aptuveni 8 cm un biezums — 2 cm (t.s. sēdekļa atzveltnes slīpuma "diskveida regulators").
                  Ierīcei ir nelīdzena virsma, tās centrā ir ass atvere, un tā sastāv no šādām sastāvdaļām:
                  
                              —
                           
                           
                              vadplāksne,
                           
                        
                              —
                           
                           
                              spirālatspere,
                           
                        
                              —
                           
                           
                              viras izcilnis,
                           
                        
                              —
                           
                           
                              stūmējizcilnis,
                           
                        
                              —
                           
                           
                              divi slīdsprūdi,
                           
                        
                              —
                           
                           
                              sprūdrats,
                           
                        
                              —
                           
                           
                              gredzenplāksne.
                           
                        Tā ir mehānisko transportlīdzekļu sēdekļu slīpuma regulēšanas mehānismu sastāvdaļa.
                  Ierīci izmanto, lai regulētu sēdekļa atzveltnes slīpumu atkarībā no autovadītāja vai pasažieru vajadzībām, un tā dod sēdeklim stiprību.
                  
                      (1) Sk. attēlu.
               
               
                  9401 90 80
               
               
                  Klasifikācija noteikta, ievērojot 1. un 6. vispārīgo kombinētās nomenklatūras interpretācijas noteikumu un KN kodu 9401, 9401 90 un 9401 90 80 aprakstu.
                  Ņemot vērā ierīces pazīmes, proti, tās precīzo mehānisko konstrukciju ar vairākām atšķirīgām sastāvdaļām, ierīce ir īpaši konstruēta tā, lai tā būtu mehāniskā transportlīdzekļa sēdekļa atzveltnes slīpuma regulēšanas mehānisma būtiska sastāvdaļa. Tāpēc nav iespējama tās klasifikācija pozīcijā 8302 pie metāla stiprinājumiem, pierīcēm vai tamlīdzīgiem izstrādājumiem (sk. arī HS skaidrojumus pozīcijai 8302, pirmais punkts).
                  Tādējādi ierīce ir uzskatāma par mehāniskā transportlīdzekļa sēdekļa atzveltnes slīpuma regulēšanas mehānisma daļu.
                  Tāpēc ierīce klasificējama ar KN kodu 9401 90 80 kā citādas mehāniskajos transportlīdzekļos izmantojamu sēdekļu daļas.
               
            
         
      
         (1)  Attēls pievienots tikai informācijai.